การโจมตียะลา พ.ศ. 2562

เมื่อวันที่ 5 พฤศจิกายน พ.ศ. 2562 มีผู้เสียชีวิต 15 คน และบาดเจ็บอีก 5 คน จากการโจมตีจุดตรวจรักษาความปลอดภัย ที่จังหวัดยะลา ประเทศไทย ในบรรดาผู้เสียชีวิตและบาดเจ็บคือเจ้าหน้าที่ตำรวจและอาสาสมัครป้องกันหมู่บ้านจำนวนมาก โดยผู้เสียชีวิตเป็นชาย 10 ราย และหญิง 5 ราย นับเป็นการสูญเสียครั้งใหญ่สุดของกองกำลังภาคประชาชนในเหตุการณ์ไฟใต้เรื่องเด่น-ภาคใต้ - เสียงจากลำพะยา...โจมตีป้อม ชรบ.ตาย 15 เกิดขึ้นได้ไง

จากเหตุการณ์ดังกล่าว ผู้ก่อเหตุได้ปล้นปืนของผู้เสียชีวิตไปด้วย 8 กระบอก ได้แก่ เอ็ม 16 จำนวน 1 กระบอก, ปืนลูกซอง 2 กระบอก และปืนพก 5 กระบอก รวมถึงมีการโปรยตะปูเรือใบ, ตัดต้นไม้ขวางทาง และเผายางรถยนต์กลางถนน เพื่อสกัดกั้นการติดตามของเจ้าหน้าที่ยะลาเดือด! ยิงถล่ม 15 ศพ - บ้านเมืองสุดสะเทือนใจ! “กู้ภัยแม่กอเหนี่ยวยะลา” เผยความรู้สึกแรกเห็นภาพ ชรบ.ต.ลำพะยาหลังโจรใต้ถล่ม

 ผลที่ตามมา 
หลังเกิดเหตุการณ์ไม่นาน พลตำรวจเอก จักรทิพย์ ชัยจินดา ผู้บัญชาการตำรวจแห่งชาติ ได้เร่งเดินทางมายังพื้นที่ เพื่อตรวจจุดก่อเหตุการสังหารหมู่ด้วยตนเอง พร้อมสั่งให้ตำรวจชุดพิสูจน์หลักฐาน รวบรวมพยานหลักฐานในจุดเกิดเหตุให้ครอบคลุมทั้งหมด รวมถึงให้ติดตามผู้ก่อเหตุอย่างเร่งด่วน"จักรทิพย์" บินด่วน ตรวจจุดฆ่าหมู่ 15 ศพ ลำพะยา เผยนายกฯเป็นห่วงผบ.ตร.บินด่วนลงพื้นที่ตรวจจุดเกิดเหตุป้อม ชรบ.ลำพะยา

จากหลักฐานทางนิติวิทยาศาสตร์ที่เจ้าหน้าที่ตรวจสอบ ได้พบรอยเลือดและดีเอ็นเอของผู้ก่อเหตุ โดยมีการออกหมายจับและสอบปากคำผู้ต้องสงสัยผลเลือด-ดีเอ็นเอ หลักฐานมัด ออกหมายจับ 2 มือปืน ถล่มป้อมชคต.ลำพะยาตำรวจขอหมายจับชุดแรก 2 ผู้ต้องหาร่วมโจมตีป้อมชรบ.ลำพะยาออกหมายจับ 2 มือยิงถล่ม ชรบ.ลำพะยา ชี้มี DNA ตรงที่เกิดเหตุ - บ้านเมือง

เนื่องด้วยความแตกต่างด้านอาวุธ ที่ชุดรักษาความปลอดภัยหมู่บ้าน (ชรบ.) มีเพียงปืนลูกซองที่บรรจุกระสุนได้เพียง 6 นัด และปืนพกที่บรรจุกระสุนได้อย่างจำกัด อีกทั้งไม่มีเสื้อเกราะกันกระสุน ในขณะที่ฝ่ายตรงข้ามมีทั้งอาก้า, เอ็ม 16, ระเบิดขว้าง และอาวุธสงครามครบมือ ญาติของผู้เสียชีวิตจึงได้ขอความช่วยเหลือจากทางการ ในการจัดหาเสื้อเกราะและอาวุธสงครามประจำกายแก่ชุดรักษาความปลอดภัยหมู่บ้านญาติ 15 ศพ ลั่น ปืนประจำกาย ชรบ.สู้อาวุธสงครามไม่ได้ - LINE Today

 สิ่งสืบทอด 
จากเหตุการณ์ที่เกิดขึ้น ทางกระทรวงกลาโหมได้เน้นงานด้านการข่าวเพื่อความปลอดภัยแก่ประชาชน รวมถึงให้มีการพัฒนาประสิทธิภาพกล้องวงจรปิดที่มีระบบปัญญาประดิษฐ์ (ระบบเอไอ) เสริมการทำงาน ส่วนศูนย์อำนวยการบริหารจังหวัดชายแดนภาคใต้ (ศอ.บต.) ในเบื้องต้นได้มอบเงินรายละ 500,000 บาทแก่ผู้เสียชีวิต และทางรัฐบาลไทยได้ให้การดูแลทายาทหรือบุตรของผู้สูญเสีย ให้ได้รับการศึกษาจนสำเร็จปริญญาตรี หรือจนถึงอายุ 25 ปี

สำหรับวันที่ 23 พฤศจิกายน พ.ศ. 2562 นายกองค์การบริหารส่วนตำบลลำพะยา, ชาวบ้าน และอาสารักษาหมู่บ้าน ได้ร่วมทำการรื้อป้อมดังกล่าว เพื่อไม่ให้ชาวบ้าน, ญาติพี่น้องในชุมชนลำพะยารู้สึกสลดใจ เมื่อผ่านมาเห็นป้อมดังกล่าว รวมถึงมีการหารือกับชุมชน เพื่อสร้างป้อมชุดรักษาความปลอดภัยหมู่บ้านแห่งใหม่ให้แก่ชุมชนรื้อแล้ว! ป้อม ชรบ.ลำพะยา จ.ยะลา หลังเกิดเหตุสลด ยิงถล่มดับ 15 ศพ

 อ้างอิง 

หมวดหมู่:ประเทศไทยในปี พ.ศ. 2562
หมวดหมู่:ความไม่สงบในชายแดนภาคใต้ของประเทศไทย
หมวดหมู่:เหตุการณ์ในจังหวัดยะลา
หมวดหมู่:ฆาตกรรมหมู่ในประเทศไทย
หมวดหมู่:อำเภอเมืองยะลา